text: Mirarakatay o satadamaanay no South Africa a tayal[10][395], kinaira i laloma’ no kitakit salongan 9%, matayalay misanga’ay ira ko 140 ’ofad no tamdaw[42][396][397]. O kadofahay ko parapatan no South Africa, fangecal no kanga’ayan[42][397]. Polong no kitakit ira ko 700 laloma’an no hotel, 2,800 ko loma’ pacarcaran, ato 10,000 ko kakomaenan[42][397]. Pirarakatan masaopo i kawali ka’amis ato lawacay no riyar sa’etal[42][397]. O tarapatan pirarakatan ato ponka pihalamaan o satadamaanay pirarakatan i South Africa a macowatay[42][397]. I 2015 miheca, tayraay i South Africa a roma kitakit mirarakatay tangasa 890 ’ofad ko tamdaw[397].